**Ministru kabineta noteikumu projekta**

**"Grozījums Ministru kabineta 2008.gada 25.novembra noteikumos Nr.963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana""" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Noteikumu projekts "Grozījums Ministru kabineta 2008.gada 25.novembra noteikumos Nr.963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana""" (turpmāk – noteikumu projekts) sagatavots, lai nodrošinātu darbības programmas "Cilvēkresursi un nodarbinātība" papildinājumā Valsts kancelejas administrētajās apakšaktivitātēs noteiktā finansējuma pilnīgu apguvi, veicot 1.5.2.2.3.apakšaktivitātē "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" (turpmāk – 1.5.2.2.3.apakšaktivitāte) atbrīvotā finansējuma pārdali uz 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana" (turpmāk – 1.5.2.2.2.apakšaktivitāte) |
| 2. | Pašreizējā situācija un problēmas | 1.5.2.2.2.apakšaktivitātes pēdējā atklātās projektu iesniegumu atlases kārta tika izsludināta 2012.gada 17.februārī, un šīs atlases ietvaros tika iesniegti 249 projektu iesniegumi par kopējo attiecināmo izmaksu summu 4 958 264,50 latu, kas 7 reizes pārsniedza atlasē pieejamo finansējumu, kā rezultātā nepietiekama finansējuma dēļ ir noraidīti 129 projekti.  2012.gada 18.decembrī tika veikti grozījumi Ministru kabineta 2008.gada 25.novembra noteikumos Nr.963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana"", un kopējā attiecināmo izmaksu summa tika palielināta par 183 475 latiem. Līdz ar to 2013.gada pirmajā ceturksnī tika piešķirts finansējums 13 projektu īstenošanai. Valsts kanceleja kā Eiropas Savienības fondu atbildīgā iestāde, izvērtējot tās administrēto Eiropas Sociālā fonda aktivitāšu un apakšaktivitāšu ieviešanas progresu un finansējuma atlikumus, sagatavojusi priekšlikumus par finansējuma samazinājumu 1.5.2.2.3.apakšaktivitātē "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" par 126 782 latiem.  No 1.5.2.2.3.apakšaktivitātes, kas tiek 100 % finansēta no Eiropas Sociālā fonda, finansējuma tiek pārcelta Eiropas Sociālā fonda finansējuma daļa – 126 782 lati. Tā kā Ministru kabineta 2008.gada 25.novembra noteikumu Nr.963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana"" 15.punkts nosaka, ka nacionālais publiskais finansējums (nacionālais privātais finansējums), sākot no otrās atklātās projektu iesniegumu atlases, ir 7,93 %, tad nacionālā publiskā finansējuma summa tiek palielināta par 10 920 latiem. Līdz ar to kopējo attiecināmo izmaksu palielinājums par 137 702 latiem dos iespēju papildus apstiprināt projektus, kas 1.5.2.2.2.apakšaktivitātē ir noraidīti nepietiekama finansējuma dēļ. Ar šā noteikumu projekta apstiprināšanu netiek pasliktināta situācija projektu iesniedzējiem, kas projektu iesniegumus sagatavojuši atbilstoši spēkā esošiem noteikumiem |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekts paredz veikt grozījumu Ministru kabineta 2008.gada 25.novembra noteikumos Nr.963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana"", 15.punktā palielinot kopējo apakšaktivitātei pieejamo finansējumu no 2 446 504 latiem uz 2 584 206 latiem, kā arī attiecīgi mainot Eiropas Sociālā fonda finansējumu no 2 259 767 latiem uz 2 386 549 latiem un privāto finansējumu no 186 737 latiem uz 197 657 latiem.  Tā kā 1.5.2.2.2.apakšaktivitātes īstenošanas laiks ir līdz 2014.gada 31.decembrim, un projektu īstenošanas laiks ir 12 mēneši, tad šī finansējuma pārdale dod iespēju atbalstīt daļu no 115 projektu iesniegumiem, kas noraidīti nepietiekama finansējuma dēļ. Finansējuma pārdali ir svarīgi veikt savlaicīgi, jo potenciālajiem projektu īstenotājiem pirms līgumu slēgšanas ir jāveic lēmumā par projekta iesnieguma apstiprināšanu ar nosacījumu ietverto nosacījumu izpilde |
| 5. | Projekta izstrādē iesaistītās institūcijas | Valsts kancelejas Eiropas Savienības struktūrfondu departaments |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |
| Anotācijas II un III sadaļa – projekts šīs jomas neskar. | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt grozījumu darbības programmas "Cilvēkresursi un nodarbinātība" papildinājumā (apstiprināts ar Ministru kabineta 2008.gada 9.aprīļa rīkojumu Nr.197 "Par darbības programmas "Cilvēkresursi un nodarbinātība" papildinājuma apstiprināšanu"), precizējot 1.5.2.2.3.apakšaktivitātes un 1.5.2.2.2.apakšaktivitātes finansējumus. Noteikumu projekts izskatāms Ministru kabinetā vienlaikus ar grozījumu darbības programmas "Cilvēkresursi un nodarbinātība" papildinājumā un grozījumu Ministru kabineta 2008.gada 25.novembra noteikumos Nr.962 "Noteikumi par darbības programmas "Cilvēkresursi un nodarbinātība" papildinājuma 1.5.2.2.3.apakšaktivitāti "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai"" |
| 2. | Cita informācija | Nav |
| Anotācijas V, VI un VII sadaļa – projekts šīs jomas neskar. | | |

Ministru prezidents Valdis Dombrovskis

Vizē:

Valsts kancelejas direktore Elita Dreimane

2013.07.01. 12:21

684

Garkalne 67082950

maruta.garkalne@mk.gov.lv